ಉಪ ಚುನಾವಣೆ ಬಳಿಕ ಮೂರು ಪಕ್ಷಗಳ ಸಂಖ್ಯಾಬಲ

ಬೆಂಗಳೂರು: ದೇಶದ ಗಮನ ಸೆಳೆದಿದ್ದ ಕರ್ನಾಟಕದ ಉಪಚುನಾವಣೆ ಫಲಿತಾಂಶ ಪ್ರಕಟವಾಗಿದೆ. 15 ಕ್ಷೇತ್ರಗಳಲ್ಲಿ ಬಿಜೆಪಿ ಏಕಮೇವಾದ್ವಿತೀಯ ಸಾಧನೆ ಮಾಡಿದ್ದು 12 ಕ್ಷೇತ್ರಗಳಲ್ಲಿ ಅರಳಿದೆ. ಈ ಮೂಲಕ, ಮುಖ್ಯಮಂತ್ರಿ ಯಡಿಯೂರಪ್ಪ ಅವರ ಸರ್ಕಾರದ ಮೇಲಿದ್ದ ಆತಂಕದ ಕಾರ್ಮೋಡ ದೂರ ಸರಿದಿದೆ.

ಮೂರೂವರೆ ವರ್ಷಗಳ ಕಾಲ ಯಡಿಯೂರಪ್ಪ ಅವರು ಅಬಾಧಿತರಾಗಿ ತಮ್ಮ ಅವಧಿಯನ್ನು ಪೂರೈಸಲಿದ್ದಾರೆ. ಜೊತೆಗೆ ನ್ಯಾಯಾಂಗ-ಶಾಸಕಾಂಗದ ಸಮರದಲ್ಲಿ ಅನರ್ಹರಾಗಿದ್ದ 12 ಜನ ಮತ್ತೆ ಗೆದ್ದು ಬಂದಿದ್ದಾರೆ. ರಾಜರಾಜೇಶ್ವರಿ ನಗರ ಮತ್ತು ಮಸ್ಕಿ ವಿಧಾನಸಭಾ ಕ್ಷೇತ್ರಗಳಿಗೆ ಉಪಚುನಾವಣೆ ನಡೆಯಬೇಕಿದೆ. ಇದನ್ನೂ ಓದಿ: ಉಪಚುನಾವಣೆಯಲ್ಲಿ ಕಾಂಗ್ರೆಸ್, ಜೆಡಿಎಸ್ ಧೂಳಿಪಟ – ಅರಳಿದ ಕಮಲ

ಬಿಎಸ್‍ವೈ ಸರ್ಕಾರದ ಸಂಖ್ಯಾಬಲ (ಮ್ಯಾಜಿಕ್ ನಂಬರ್ 112)
ಸದನದ ಬಲ- 222 ( ಎರಡು ಕ್ಷೇತ್ರಗಳಲ್ಲಿ ಚುನಾವಣೆ ನಡೆಯಬೇಕಿದೆ)
ಬಿಜೆಪಿ- 117
ಪಕ್ಷೇತರ – 1 (ನಾಗೇಶ್)
ಎನ್ ಮಹೇಶ್- 1 (ಬಿಎಸ್‍ಪಿ ಉಚ್ಛಾಟಿತ ಶಾಸಕ)
ಒಟ್ಟು – 119

ವಿಪಕ್ಷಗಳ ಬಲ
ಕಾಂಗ್ರೆಸ್ – 68
ಜೆಡಿಎಸ್ -34
ಪಕ್ಷೇತರ – 1 (ಶರತ್ ಬಚ್ಚೇಗೌಡ)
ಒಟ್ಟು – 103